钦定古今图书集成/理学汇编/文学典/第250卷 > 《啸馀谱》 > 《骂玉郎 感皇恩 采茶歌》〈得书〉
## 钦定古今图书集成/理学汇编/文学典/第250卷 > 《啸馀谱》 > 《骂玉郎 感皇恩 采茶歌》〈得书〉

《长江》有尽思，无尽空，目断楚天云。人来得纸真实信，
亲手开，随意读，从头认。

《织锦回文》，带草连真。意诚实，心想念，话殷勤。佳期未
准，愁黛长颦。怨青春，捱白昼，怕黄昏。

叙寒温，问缘因，断肠人忆断肠人。锦字香粘新泪粉，
彩笺红渍旧啼痕。

评曰：音律对偶，平仄俱好，妙在“长” 字属阳，“纸” 字上声，起音务头在上，及《感皇恩》起句，至《断肠》句上。

正宫